Kvetkų tiltas

Kvetkų tiltas – tiltas Biržų rajono savivaldybėje, Papilio seniūnijoje, Kvetkų kaime. Nutiestas per Nemunėlį kelyje , 3 km į pietus nuo Latvijos pasienio. Žemiau tilto prie upės susiformavusios senvagės. Tilto prieigose, Vytauto gatvėje į Latvijos pusę nukreipta rodyklė „Petro Kalpoko sodyba 2 km“.
miniatiūra|200px|left|Upės ir senvagių reginys nuo tilto

 Istorija 

Tarpukaryje Kvetkų bažnytkaimyje stovėjo medinis tiltas, vandens malūnas.

1990 m. pastatytas naujas tiltas per Nemunėlį, vietos gyventojams palengvinęs susisiekimą su apylinkės žemėmis.„Tėviškės žiburiai“ Laisvėjančioj tėvynėj. Tiltas per Nemunėlį spauda.org, 1990. VII. 3 - Nr. 27 (2106), p. 4

2019 m. Kvetkų tiltas kapitališkai suremontuotas: pakeista perdanga, atnaujintos ir sustiprintos krantinės ir tarpinės atramos, įrengti deformaciniai pjūviai, vandens nuleidimo sistema, sutvirtinti kūgių šlaitai. Darbus atliko AB „Panevėžio keliai“. Vykdyti darbus technologiškai buvo įmanoma tik per visą tilto plotį, todėl rangovas privalėjo organizuoti eismą apylanka.Pradedamas kelio Papilys–Kvetkai–Vanagynė ir tilto per Nemunėlį remontas aina.lt 2019-08-20

Atnaujintu tiltu pravestos dvi eismo juostos, įrengtas vienas šalitiltis pėstiesiems, šiuolaikiški metaliniai atitvarai.Kvetkų tiltas Google Street View 2023-07 Bendras tilto ilgis apie 62 m.Kvetkų tiltas maps.lt 

 Šaltiniai 

 Nuorodos 

 1918–1940 m. Panevėžio apskrityje statyti tiltai. Biržų krašto tiltai pavb.lt
 Tiltas per Nemunėlio upę ties Kvetkų miesteliu limis.lt, 1934 m.
 Steponas Kolupaila. Mūsų vandens keliai. Nemunėlis upese.lt


Kategorija:Biržų rajono tiltai
Kategorija:Lietuvos sijiniai tiltai
Kategorija:Kvetkai